open-index/open-wikipedia-markdown huggingface dataset:
மால் சாலை

**மால் சாலை** (*Mall Road*) இந்தியாவின் இமாச்சலப் பிரதேச நகரமான மணாலியில் உள்ள முக்கியமான ஒரு தெருவாகும். நகராட்சி, தீயணைப்புத் துறை மற்றும் காவல் தலைமையக அலுவலகங்கள் இங்கு அமைந்துள்ளன. அவசரகால வாகனங்கள் தவிர, பிற வாகனங்கள் இந்த சாலையில் அனுமதிக்கப்படுவதில்லை.மால் சாலையில் ஏராளமான காட்சிக் கூடங்கள், பல்பொருள் அங்காடிகள், கடைகள், உணவகங்கள் மற்றும் சிற்றுண்டிசாலைகள் உள்ளன. உள்ளூர் வடிவமைப்பைக் கொண்ட கம்பளி ஆடைகள், வர்த்தகப் பெயர் பெற்ற  ஆடைகள், மட்பாண்டப் பொருட்கள், மரப் பொருட்கள் மற்றும் நகைகள் போன்ற இமாச்சலப் பிரதேசத்தின் கைவினைப் பொருட்களை வழங்கும் ஒரு இமாச்சல விற்பனைப் பெரு நிலையமும் இங்கு அமைந்துள்ளது.
## போக்குவரத்து
### சாலை

மணாலியை தில்லியிலிருந்து தேசிய நெடுஞ்சாலை 1 வழியாக அம்பாலா வரை சென்று, அங்கிருந்து தேசிய நெடுஞ்சாலை 22 வழியாக சண்டிகர் வரை சென்று, அங்கிருந்து பிலாசுபூர், சுந்தர்நகர், மண்டி மற்றும் குலு நகரங்கள் வழியாக செல்லும் தேசிய நெடுஞ்சாலை 21 வழியாக அடையலாம். சண்டிகரிலிருந்து மணாலிக்கு சாலை வழி தூரம் 282 கிமீ (175 மைல்) ஆகும். தில்லியிலிருந்து மணாலிக்கு மொத்த தூரம் 550 கிமீ (340 மைல்) ஆகும். இமாச்சல சாலை போக்குவரத்துக் கழகம், இமாச்சல சுற்றுலா மேம்பாட்டுக் கழகம்  மற்றும் தனியார் நிறுவனங்களிடமிருந்து பேருந்து சேவைகள் கிடைக்கின்றன.

### வான்வழி
குலு-மணாலி விமான நிலையத்திற்கு அருகிலுள்ள விமான நிலையம் குலுவில் உள்ள பூந்தர் நகரில் உள்ளது. இந்த விமான நிலையம் குலு-மணாலி விமான நிலையம் என்றும் அழைக்கப்படுகிறது. ஒரு கிலோமீட்டருக்கும் அதிகமான நீள ஓடுபாதையைக் கொண்டுள்ளது. புது தில்லியிலிருந்து இவ்விமான நிலையத்திற்கு வழக்கமான ஏர் இந்தியா விமானங்கள் உள்ளன.
;உலங்கு வானூர்தி:
அரசு சிறப்புரிமை  நிறுவனமான பவன் ஆன்சு நிறுவனம் சிம்லாவை சண்டிகர், குலு, காங்க்ரா மற்றும் தர்மசாலாவுடன் இணைக்கும் உலங்கு வானூர்தி சேவையை வழங்குகிறது.

## தொடருந்து
கட்டுமானத்தில் உள்ள பானுப்ளி-லே பாதையில் பிலாசுபூர் ஒரு தொடருந்து நிலையமாக இருக்கும்.  மணாலிக்கு அருகில் எந்த நெருங்கிய இரயில் நிலையமும் இல்லை. அருகிலுள்ள அகல ரயில் பாதை முனையங்கள் உனா 250 கிமீ (155 மைல்) தொலைவில், கிராத்பூர் சாகிப்பு 268 கிமீ (167 மைல்), கல்கா (275 கிமீ (171 மைல்)), சண்டிகர் (310 கிமீ (193 மைல்)) மற்றும் பதான்கோட்டு (325 கிமீ (202 மைல்)) ஆகிய இடங்களில் உள்ளன. அருகிலுள்ள குறுகிய இரயில் முனையம் இயோகிந்தர் நகரில் (147 கிலோமீட்டர் (91 மைல்)) உள்ளது. கல்கா-சிம்லா இரயில் பாதை என்பது மணாலிக்கு சாலை வழியாக பயணிக்க மாநில தலைநகரில் முடிவடையும் ஒரு பழமையான குறுகிய இரயில் பாதையாகும்.

## மேலும் காண்க
* இந்தியாவிலுள்ள மலைவாழிடங்களின் பட்டியல்
* ரோதங் கணவாய்
* சோலாங் பள்ளத்தாக்கு
* அடல் சுரங்கச்சாலை

## மேற்கோள்கள்

பகுப்பு:இமாச்சலப் பிரதேசப் புவியியல்
பகுப்பு:குல்லு மாவட்டம்
சங்கர் மாவட்டம்

**சங்கர் மாவட்டம்** (*Sanghar District*), பாக்கித்தான் நாட்டின் தெற்கில் உள்ள சிந்து மாகாணத்தின் 30 மாவட்டங்களில் ஒன்றாகும். சிந்து மாகாணத்தின் நடுவில் அமைந்த  சாகித் பெனாசீராபாத் கோட்டத்தில் இம்மாவட்டம் அமைந்துள்ளது.  இம்மாவட்டத்தின் நிர்வாகத் தலைமையிடம் சங்கர் நகரம் ஆகும்.  சங்கர் நகரமானது, சிந்து மாகாணத் தலைநகரான கராச்சிக்கு தென்மேற்கே 260 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 1,196.5 கிலோமீட்டர் தொலைவிலும் அமைந்துள்ளது. இம்மாவட்டத்தின் கிழக்கில் இந்தியா உள்ளது.
## மாவட்ட நிர்வாகம்
இம்மாவட்டம் 6 வருவாய் வட்டங்களைக் கொண்டுள்ளது.
மேலும் இம்மாவட்டம் 4 நகராட்சிகளையும், 11 பேரூராட்சிகளையும், 70 ஒன்றியக் குழுக்களையும், கொண்டுள்ளது. 
* ஜாம் நவாஸ் அலி வட்டம் 
* கிப்ரோ வட்டம்
* சஙகர் வட்டம் 
* சாதாத்பூர் வட்டம்
* சின்ச்ஹோரோ வட்டம் 
* தண்டோ ஆதாம் கான் வட்ட ம்
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 406,937 குடியிருப்புகள் கொண்ட  இம்மாவட்ட மக்கள் தொகை 2,308,465 ஆகும்.. பாலின விகிதம் 100 பெண்களுக்கு 103.25 ஆண்கள் வீதம் உள்ளனர். இதன் சராசரி எழுத்தறிவு 43.66% ஆகும். இதன் மக்கள் தொகையில் 10 வயதிற்குட்பட்ட குழந்தைகள் 734,122 (31.81%) ஆக உள்ளனர்.நகர்புறங்களில்  630,782 (27.32%) மக்கள் வாழ்கின்றனர்.
### சமயம்
இம்மாவட்ட மக்கள் தொகையில் இசுலாம் சமயத்தை 74.95% மக்களும், இந்து சமயத்தை 24.47% மக்களும், கிறித்துவத்தை 0.42% மக்களும் மற்றும் பிற சிறுபான்மைச் சமயங்களை 0.16% மக்களும் பின்பற்றுகின்றனர்.
### மொழி
இம்மாவட்ட மக்கள் தொகையில் சிந்தி மொழியை 76.13 %  மக்களும், உருது மொழியை 8.69% மக்களும், பஞ்சாபி மொழியை 5.38% மக்களும், பலூச்சி மொழியை 2.05% மக்களும், இந்த்கோ மொழியை 1.57% மக்களும், பிராகுயி மொழியை 1.41% மக்களும், சராய்கி மொழியை 1.43% மக்களும், பஷ்தூ மொழியை  0.94% மக்களும் மற்றும் பிற மொழிகளை 2.39 % மக்களும் பேசுகின்றனர்
## இதனையும் காண்க
* சிந்து மாகாணத்தின் மாவட்டங்கள்
* சிந்து மாகாணத்தின் கோட்டங்கள்
## மேற்கோள்கள்

பகுப்பு:சிந்து மாகாணத்தின் மாவட்டங்கள்
பகுப்பு:சிந்து மாகாணம்
பகுப்பு:பாக்கித்தானின் மாவட்டங்கள்
மேக்ரோனிக்டெரிசு

**மேக்ரோனிக்டெரிசு** (*Macronycteris*) என்பது இப்போசிடெரிடே குடும்பத்தைச் சேர்ந்த வௌவால்களின் பேரினமாகும்.

இந்த பேரினத்தின் சிற்றினங்கள் ஆப்பிரிக்காவில் காணப்படுகின்றன.  

## சிற்றினங்கள்
* *மேக்ரோனிக்டெரிசு பெசாவோகா* 
* *மேக்ரோனிக்டெரிசு கொமர்சோனி* 
* *மேக்ரோனிக்டெரிசு கிரிப்டோவலோரோனா* 
* *மேக்ரோனிக்டெரிசு கிகாஸ்* 
* *மேக்ரோனிக்டெரிசு தோமென்சிசு* 
* *மேக்ரோனிக்டெரிசு விட்டட்டா* 

## மேற்கோள்கள்

பகுப்பு:பாலூட்டிப் பேரினங்கள்
பகுப்பு:வௌவால்கள்
பகுப்பு:ஆப்பிரிக்கப் பாலூட்டிகள்
ஓட்டோமாப்சு

**ஓட்டோமாப்சு** (*Otomops*)  என்பது மொலோசிடே குடும்பத்தைச் சேர்ந்த வௌவால் பேரினமாகும். மூலக்கூறு வரிசை தரவுகள் இதை ஒரு ஒற்றைத்தொகுதிமரபு உயிரினத் தோற்ற உயிரலகாகத் தெரிவிக்கின்றது. இருப்பினும் பல மொலோசிட் பேரினங்கள் இதை ஆதரிக்கவில்லை. 

## சிற்றினங்கள்
*ஓட்டோமாப்சு* பேரினத்தில் பின்வரும் சிற்றினங்கள் உள்ளன:
* *ஓ. பார்மோசசு*, சாவக பெரிய வௌவால்
* *ஓ. ஹாரிசோனி*, ஹாரிசனின் பெரிய காது இராட்சத மாஸ்டிஃப் வௌவால்
* *ஓ. ஜான்ஸ்டோனி*, ஜான்ஸ்டோன் பெரிய வௌவால்
* *ஓ. மடகாஸ்காரியென்சிஸ்*, மடகாசுகர் வௌவால்
* *ஓ. மார்டியன்செனி*, பெரிய காதுகள் பெரிய வால் வௌவால்
* *ஓ. பப்புயென்சிசு*, பெரிய காது பெரிய வௌவால்
* *ஓ. செகண்டசு*, பெரிய  வௌவால்
* *ஓ. வரோடோனி*, வ்ரோட்டனின் பெரிய வால் வௌவால்

## மேற்கோள்கள்

பகுப்பு:பாலூட்டிப் பேரினங்கள்
பகுப்பு:வௌவால்கள்
செம்மணிப் பாட்டு

"**செம்மணிப் பாட்டு**" என்று அறியப்படும் "**செம்மணியின் மீதெழுந்து ஓலமிடும் சின்னச் சிட்டு**" என்ற பாடலானது 1998ம் ஆண்டு செம்மணிப் படுகொலைகளின் நினைவாக வெளிவந்த பாடலாகும். தமிழீழ கலை பண்பாட்டுக் கழகத்தின் தயாரிப்பில் வெளிவந்த இப்பாடலை புதுவை இரத்தினதுரை எழுத, இசையமைப்பாளர் முரளியின் இசையில் திருமலைச் சந்திரன், மணிமொழி கிருபாகரன் மற்றும் பின்னணியில் இசைவாணர் கண்ணன் ஆகியோர் பாடியுள்ளனர். இப்பாடல் முல்லைத்தீவு மாவட்டத்தில் தண்ணீரூற்று எனும் இடத்தில் அமைந்த நிதர்சனம் தர்மேந்திராக் கலையகத்தில் ஒலிப்பதிவு செய்யப்பட்டது. இப்பாடலின் வரிகள் 1998ம் ஆண்டு வெளியிடப்பட்ட "செம்மணி" எனும் கவிதைத் தொகுதியில் இடம்பெற்றுள்ளது. வாணன் - மைக்கல் ஆகியோர் அதனை ஆங்கில மொழியாக்கம் செய்துள்ளனர். இப்பாடலின் காட்சிப்படுத்தல் 1998ம் ஆண்டு டிசம்பர் மாதத்தில் வெளிவந்த நிதர்சனம் 'ஒளிவீச்சு' சஞ்சிகையில் இடம்பெற்றுள்ளது.

## முழுப் பாடல்

குரல்
ஊருமற்றுப் பேருமற்று உப்புத்தரைக்குள் உறங்கும்
உறவுகளுக்காகப் பாடுறோம் - கேட்க
யாருமற்றுப் புதைகுழிக்குள் போனவருக்காக இசைப்
பாடலொன்றை நாங்கள் பாடுறோம்.
பல்லவி
செம்மணியின் மீதெழுந்து ஓலமிடும் சின்னச்
சிட்டுக் குருவியே கூவி அழு - அந்த
"வெண்புறாப் பாடலை" தந்தவர் வீட்டில் எம்
வேதனைப் பாடலைத் தூவி விடு.
சரணம்
சின்னச்சின்ன ஆசைகளைக் கண்ணிற் சுமந்தோடி வந்து
செம்மணியிற் புதைந்ததேனம்மா? - இந்த
வண்ணவண்ணக் கனவுகளை வாசலிலே புதைத்துவிட்டு
வாக்களிக்கச் சொன்னது யாரம்மா ?
நாய்கதறத் தாய்கதற நம்பிவந்த பேய்குதற
நள்ளிரவில் நடந்ததென்னம்மா? - அந்த
வாய்கள் திறந்து அலறும்போது யாரருகில் இருந்ததென்று
சொல்லும் வாய்கள் இல்லைத்தானம்மா
காலப்பெருவெளியில் எங்கள் ஓலக்குரல் தமிழனென்ற
காரணத்தால் தொடர்வதேனம்மா - இது
ஆளவந்தோர் அமைதிப்புறா ஆனதென உலகம் நம்பும்
காலம்வரை நீளும் தானம்மா.
 ஸ்ரீலங்கா அரசின் ரூபவாஹினியில் ஒளிபரப்பாகும் சமாதானத்துக்கான ஒரு பாடல்


## ஆங்கில மொழிபெயர்ப்பு
**Official English Translation of the Song**
Writer: Vaanan and Michael

In memory of our blood relations,
Gone into this mass grave,
Without names or addresses and with no one to question,
Sleeping under this salt land
We sing this song!

Oh little bird!
Flying high from the bottom of Chemmani wasteland. 
Sing louder!
And sow our painful song to the home of the hypocrites who gave the White Dove song…

How do your little hopes cherished in your eyes get buried in Chemmani?
What made you bury your colourful dreams at your doorstep?

What happened at midnight?
When the dogs were barking and your mother was screaming?
While the saviour ghosts were tearing you into pieces…
Mouths opened to scream but no mouths dared to say who they were!

In the open space of time, our sorrowful voice continues…
Why? Just because we are Tamils…
This will continue till the world believes that the Ruler is a Peace Dove…


## மேற்கோள்கள்
 
பகுப்பு:ஈழப் போராட்டப் பாடல்கள்
கிழக்காசியப் பறவைகள்

**கிழக்காசியப் பறவைகள்** எனப் பொருள்படும் *பேர்டுசு ஆப் ஈசுட்டு ஆசியா* (*Birds of East Asia*)என்பது ஆங்கிலத்தில் வெளியான பறவைகள் குறித்தப் புத்தகம் ஆகும். இந்தப் புத்தகத்தினை இயற்கை ஆர்வலர் மார்க் பிரேசிலின் 2009ஆம் ஆண்டு வெளியிட்டுள்ளார். இது கிழக்கு ஆசியாவில் வசிக்கும் 985 பறவைச் சிற்றினங்களை பட்டியலிடுகிறது.

## மேற்கோள்கள்

பகுப்பு:பறவையியல்
மோரிசு வௌவால்

**மோரிசு வௌவால்** (***மையோடிசு மோரிசீ***) என்பது வெசுபேடிலியோனிடே குடும்பத்தைச் சேர்ந்த வெசுபர் வௌவால் சிற்றினமாகும். இது எத்தியோப்பியா மற்றும் நைஜீரியாவில் காணப்படுகிறது. இதன் இயற்கை வாழ்விடங்கள் வறண்ட புன்னிலம், ஈரமான புன்னிலம், குகைகள் மற்றும் நிலத்தடி வாழ்விடங்கள் (குகைகளைத் தவிர).

## மேற்கோள்கள்

பகுப்பு:வௌவால்கள்
நாச்சோ சட்டமன்றத் தொகுதி

**நாச்சோ சட்டமன்றத் தொகுதி** *(Nacho Assembly constituency)* என்பது இந்தியாவின் அருணாச்சலப் பிரதேச சட்டமன்றத்தில் உள்ள 60 சட்டமன்றத் தொகுதிகளில் ஒன்றாகும். இத்தொகுதியானது மேல் சுபன்சிரி மாவட்டத்தில் அமைந்துள்ளது. நாச்சோ, மேற்கு அருணாச்சலம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:அருணாச்சலப் பிரதேச சட்டமன்றத் தொகுதிகள்
உருமாண்டம்பாளையம், கோயம்புத்தூர்

**உருமாண்டம்பாளையம்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் கோயம்புத்தூர் மாவட்டத்திலுள்ளது. இவ்வூரின் அஞ்சல் குறியீட்டு எண் 641029 ஆகும்.
## அமைவிடம்
உருமாண்டம்பாளையம், கடல் மட்டத்திலிருந்து சுமார் 465.61 மீ. உயரத்தில், () என்ற புவியியல் ஆள்கூறுகள் கொண்டு அமையப் பெற்றுள்ளது.

## அரசியல்
உருமாண்டம்பாளையம் பகுதியானது, கவுண்டம்பாளையம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
## மேற்கோள்கள்

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
கோட்கி மாவட்டம்

**கோட்கி மாவட்டம்** (*Ghotki District*), பாக்கித்தான் நாட்டின் தெற்கில் உள்ள சிந்து மாகாணத்தின் 30 மாவட்டங்களில் ஒன்றாகும். சிந்து மாகாணத்தின் வடகிழக்கில் அமைந்த கைர்பூர் கோட்டத்தில் இம்மாவட்டம் உள்ளது. இம்மாவட்டத்தின் நிர்வாகத் தலைமையிடம் மிர்பூர் மாதேலோ நகரம் ஆகும்.  நகரமானது, சிந்து மாகாணத் தலைநகரான கராச்சிக்கு வடகிழக்கில் 540 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 896 கிலோமீட்டர் தொலைவிலும் அமைந்துள்ளது. இம்மாவட்டம் சிந்துவின் தார் பாலைவனத்தில் உள்ளது. இம்மாவட்டத்தின் வடக்கிலிருந்து தெற்காக சிந்து ஆறு 87 கிலோமீட்டர் நீளத்திற்கு பாய்கிறது.
## மாவட்ட நிர்வாகம்
கோட்கி மாவட்டம் 5 வருவாய் வட்டங்களைக் கொண்டுள்ளது. அவைகள் பின்வருமாறு:
* மிர்பூர் மாதேலோ வட்டம்
* தாகர்க்கி வட்டம்
*கோட்கி வட்டம்
*உபௌரோ வட்டம்
*கான்கர் வட்டம்
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 331,046 குடியிருப்புகள் கொண்ட  இம்மாவட்ட மக்கள் தொகை 1,772,609 ஆகும். பாலின விகிதம் 100 பெண்களுக்கு 107.99 ஆண்கள் வீதம் உள்ளனர். இதன் சராசரி எழுத்தறிவு 41.38% ஆகும். இதன் மக்கள் தொகையில் 10 வயதிற்குட்பட்ட குழந்தைகள் 564,246 (32.05%) ஆக உள்ளனர்.நகர்புறங்களில்  379,382 (21.40%) மக்கள் வாழ்கின்றனர்.
### சமயம்
இம்மாவட்ட மக்கள் தொகையில் இசுலாம் சமயத்தை 93.35% மக்களும், இந்து சமயத்தை 6.35% மக்களும், கிறித்துவம் போன்ற சிறுபான்மைச் சமயங்களை 0.3% மக்களும் பின்பற்றுகின்றனர்.இம்மாவட்டத்தின் மிர்பூர் மாதேலோ வட்டத்தில் **சாதானி தர்பார்** எனும் இந்துக் கோயில் உள்ளது.
### மொழி
இம்மாவட்ட மக்கள் தொகையில் சிந்தி மொழியை 95.79% மக்களும், உருது மொழியை 1.79%% மக்களும் பேசுகின்றனர்.
## இதனையும் காண்க
* சிந்து மாகாணத்தின் கோட்டங்கள்
* சிந்து மாகாணத்தின் மாவட்டங்கள்
## மேற்கோள்கள்

பகுப்பு:சிந்து மாகாணத்தின் மாவட்டங்கள்
பகுப்பு:சிந்து மாகாணம்
பகுப்பு:பாக்கித்தானின் மாவட்டங்கள்
சிந்து மாகாணத்தின் மாவட்டங்கள்

பாகிஸ்தான் நாட்டின் தெற்கில் உள்ள சிந்து மாகாணத்தில் 30 மாவட்டங்களும், 6 கோட்டங்களும் உள்ளது. அவைகள் பின்வருமாறு:
# தாது மாவட்டம்
# ஐதராபாத் மாவட்டம்
# ஜாம்சோரோ மாவட்டம்
# மட்டியாரி மாவட்டம்
# தண்டோ அல்லாயார் மாவட்டம்
# தண்டோ முகமது கான் மாவட்டம்
# படின் மாவட்டம்
# சுஜாவால் மாவட்டம்
# தட்டா மாவட்டம்
# நசீமாபாத் மாவட்டம்
# குல்சன் மாவட்டம்
# கராச்சி மாவட்டம்
# ஓரங்கி மாவட்டம்
# கொராங்கி மாவட்டம்
# மளிர் மாவட்டம்
# கீமாரி மாவட்டம்
# ஜோகோபாபாத் மாவட்டம்
# காஷ்மோர் மாவட்டம்
# லர்கானா மாவட்டம்
# கம்பார் சாதத்கோட் மாவட்டம்
# சிகார்பூர் மாவட்டம்
# மிர்பூர் காஸ் மாவட்டம்
# தார்பார்க்கர் மாவட்டம்
# உமர்கோட் மாவட்டம்
# நௌசாரோ பெரோஸ் மாவட்டம் 
# நவாப்ஷா மாவட்டம் (தற்போதைய பெயர்:சாகித் பெனாசீராபாத் மாவட்டம்) 
# சங்கர் மாவட்டம்
# கோட்கி மாவட்டம்
# கைப்பூர் மாவட்டம்
# சுக்கூர் மாவட்டம்
## இதனையும் காண்க
* சிந்து மாகாணத்தின் கோட்டங்கள்
## மேற்கோள்கள்

பகுப்பு:சிந்து மாகாணத்தின் மாவட்டங்கள்
பகுப்பு:சிந்து மாகாணம்
பகுப்பு:பாக்கித்தானின் மாவட்டங்கள்
மெத்தில் அனிசேட்டு

**மெத்தில் அனிசேட்டு** (*Methyl anisate*) என்பது C9H10O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பாரா-அனிசிக் அமிலத்தினுடைய மெத்தில் எசுத்தராக இச்சேர்மம் கருதப்படுகிறது. அன்னாசிப்பூவில் மெத்தில் அனிசேட்டு சேர்மம் காணப்படுகிறது. 

உணவுத் தொழிலில் பொதுவாகப் பயன்படுத்தப்படும் ஒரு கரிம சேர்மமான  இது பொதுவாக சில வாசனை திரவியங்களுக்கு நறுமணப் பொருளாகவும் பயன்படுத்தப்படுகிறது. மெத்தில் அனிசேட்டு  சேர்மத்தை மெத்தனாலுடன் 4-மெத்தாக்சிபென்சாயிக் அமிலத்தைச் சேர்த்து ஒடுக்க வினைக்கு உட்படுத்துவதன் மூலம் நேரடியாகத் தயாரிக்க முடியும். இதன் சிறப்பியல்பு வாசனை பைச்சோவா மரம் எனப்படும் அன்னாசிப்பழ மரங்களின் பூ வாசனையைப் போன்றதாகும். 

## மேற்கோள்கள்

பகுப்பு:மெத்தில் எசுத்தர்கள்
பகுப்பு:பென்சோயேட்டு எசுத்தர்கள்
ஏ. எம். டி. நாச்சியப்பன்

**ஏ. எம். டி. நாச்சியப்பன்** (*A. M. T. Nachiappan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் சின்னாளப்பட்டி கிராமத்தினைச் சேர்ந்தவர். சின்னாளப்பட்டி ஒன்றியப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1971

## மேற்கோள்கள்

பகுப்பு:1924 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பாபட்லா - 1235

**பாபட்லா - 1235** *(BPT 1235)*, எனப்படும் இந்த நெல் வகை, **சபர்மதி** மற்றும் **W12708** ஆகிய நெல் இரகங்களை பரம்பரை முறையில் இணைத்து உருவாக்கப்பட்ட, தென்னிந்தியப் பிராந்தியமான ஆந்திர மாநிலத்தின் நெல் இரகமாகும். "நடுவண் வகை வெளியீட்டுக் குழு *(CVRC)*" மற்றும் "மாநில வகை வெளியீட்டுக் குழு *(SVRC)*" ஆகியவையால் 1982 ஆம் ஆண்டு வெளியிடப்பட்ட இந்நெல் வகையை, **தானிய லட்சுமி** என்ற பெயரிலும் அழைக்கப்படுகிறது.

## காலம்
குறுகிய கால அளவில் அறுவடைக்கு தயாராகும் இந்த நெல் வகை, **120 - 125** நாட்களில் முதிர்வடைவதாக கூறப்படுகிறது. குறுவை சாகுபடி பருவங்களில் பயிரிடப்படும் இந்த நெல்வகை, வறட்சியை தாங்கி வளரரும் இயல்பு கொண்டதாக  கருதப்படுகிறது.

## மகசூல்
பித்தப்பை பூச்சி, தண்டு துளைப்பான் போன்ற நோய்கள் தாக்குதல்களை தாங்கும் பாபட்லா - 1235,  ஒரு எக்டேருக்கு சுமார் 6,500 முதல், 7000  கிலோ வரை  மகசூல் தருவதாக கூறப்படுகிறது.  

## சான்றுகள்

பகுப்பு:நெல் வகைகள்
பகுப்பு:ஆந்திரப் பிரதேசத்தில் விவசாயம்
சூரியதேவனின் வேருகளே

"**சூரியதேவனின் வேருகளே**" என்ற பாடலானது தமிழீழ விடுதலைப் புலிகள் அமைப்பில் வீரச்சாவடைந்த மாவீரர்களுக்கு மலர்வணக்கம் செலுத்தும் போது ஒலிக்கப்படும் பாடலாகும். ஆகையால் இப்பாடலானது தமிழீழத்தின் தேசிய "**மலர்வணக்கப் பாடல்**" என்றும் அறியப்படுகின்றது. புதுவை இரத்தினதுரை எழுதிய இப்பாடலை, இசைவாணர் கண்ணனின் இசையில் எஸ். ஜி. சாந்தன், மணிமொழி கிருபாகரன், தியாகராஜா ஆகியோர் பாடியுள்ளனர். இப்பாடல் ஒரு தனிப்பாடலாக வெளிவந்தது.

## பாடல் வரலாறு
ஆரம்ப காலத்தில் தியாகி திலீபனின் நினைவாக வீரமணி ஐயரால் எழுதப்பட்ட "மலர்தூவ வாருங்கள்" என்ற பாடல் மாவீரர்களின் மலர்வணக்கத்தின் போது ஒலிக்கப்பட்டிருந்தது. ஆனால் பிற்காலத்தில் மாவீரர்களின் மலர்வணக்கத்திற்காக ஒரு தனித்துவமான பாடலை உருவாக்க வேண்டும் என்ற தமிழீழ தேசியத் தலைவரின் சிந்தனைக்கமைய "சூரியதேவனின் வேருகளே" என்ற பாடல் உருவானது. 1999ம் ஆண்டு முல்லைத்தீவு மாவட்டத்தில் தண்ணீரூற்று எனும் இடத்தில் அமைந்த நிதர்சனம் தர்மேந்திராக் கலையகத்தில் இப்பாடல் ஒலிப்பதிவு செய்யப்பட்டது. அதன் பின்னர், "மலர்தூவ வாருங்கள்" என்ற பாடலுக்குப் பதிலாக இப்பாடல் மாவீரர்களின் மலர்வணக்கத்தின் போது ஒலிக்கப்படுவது வழக்கத்­துக்கு வந்­துள்ளது. இப்பாடலானது தமிழீழத்தின் "தேசியப் பாடலாகவும்", "மலர்வணக்கப் பாடலாகவும்" விளங்குகின்றது.

## முழுப் பாடல்

பல்லவி
சூரியதேவனின் வேருகளே,
ஆயிரம் பூக்களைச் சூடுகிறோம்
போரினில் ஆடிய வேருகளே - விட்டுப்
போகின்ற நேரத்தில் பாடுகிறோம்
சரணம்
மடியில் வளர்ந்த மகளே - எங்கள்
குடியில் மலர்ந்த மகனே!
விடியும் பொழுதின் கதிரே - புலிக்
கொடியில் உலவும் உயிரே!
கண்களில் நீர்வழிந்து ஓடிட ஓடிட
கைகளினால் மலர் சூடுகின்றோம்!
காலெடுத்தாடிய தாயக பூமியைக்
காதலித்தீர் உம்மைப் பாடுகின்றோம்!
மண்மடி மீதிலே தூங்கிடும் போதிலே
மாலையிட்டோம் உங்கள் தோள்களிலே!
மாதவம் செய்த நம் பிள்ளைகளே - நாங்கள்
மண்டியிட்டோம் உங்கள் கால்களிலே!
செங்கனி வாய்திறந்து ஓர்மொழி பேசியே
சின்னச் சிரிப்பொன்றைச் சிந்துங்களே!
தேச விடுதலையைத் தோளில் சுமந்த எங்கள்
செல்வங்களே ஏதும் சொல்லுங்களே!
வந்து நின்றாடிய சிங்களச் சேனையை
வாசல்வரை சென்று வென்றவரே!
வாழும் வரையும் உங்கள் பாதையிலே - செல்லும்
வல்லமை தாருங்கள் கன்றுகளே!


## மேற்கோள்கள்

பகுப்பு:ஈழப் போராட்டப் பாடல்கள்
பகுப்பு:தமிழீழ தேசியப் பாடல்கள்
குண்டூசி (இதழ்)

**குண்டூசி** என்பது சென்னையை தலைமையாகக் கொண்டு மாதம் ஒரு முறை வெளி வந்த மாத இதழ் ஆகும். இந்த இதழ் 1940கள் மற்றும் 1950களில் வெளிவந்தது. இந்த இதழை பதிபித்தவர் பி. ஆர். எஸ். கோபால். தமிழ் இதழ்களில் வாசகர் கேள்வி பதில்களை முதல் முறையாக அறிமுகப்படுத்தியது குண்டூசி இதழ்.

## மேற்கோகள்கள்

## வெளியிணைப்புகள்
*தமிழ் மின் நூலகத்தில் குண்டூசி இதழ்கள்

பகுப்பு:தமிழ் இதழ்கள்
சாகித் பெனாசீராபாத் கோட்டம்

**சாகித் பெனாசீராபாத் கோட்டம்**  (*Shaheed Benazirabad Division*) (இதன் பழைய பெயர்:நவாப்ஷா கோட்டம்), பாகிஸ்தான் நாட்டின் முன்னாள் பிரதம அமைச்சர் பெனசீர் பூட்டோ  நினைவாக இக்கோட்டத்திற்கு பெயர் சூட்டப்பட்டது.

இக்கோட்டத்தின் நிர்வாகத் தலைமையிடம் நவாப்ஷா நகரம் ஆகும். இக்கோட்டத்தின் நிர்வாகி ஆணையாளர் ஆவார். 

இக்கோட்டத்தில் 3 மாவட்டங்களும், 15 வருவாய் வட்டஙகளும் உள்ளது. இக்கோட்டம் சிந்து மாகாணச் சட்டமன்றத்திற்கு 13 தொகுதிகளையும், பாகிஸ்தான் நாடாளுமன்றத்திற்கு 7 தொகுதிகளையும் கொண்டுள்ளது. இக்கோட்டத்தின் கிழக்கில் இந்தியா உள்ளது.
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி இக்கோட்டத்தின் மக்கள் தொகை ஏறத்தாழ 59,28,917 (5.9 மில்லியன்). ஆகும். இக்கோட்டத்தின் மக்கள் தொகையில் ஆண்கள் 3,010,350 மற்றும்2,918,315 பெண்கள் உள்ளனர். 
### மொழி
இக்கோட்டம் மக்கள் தொகையில் சிந்தி மொழியை 83.74%  மக்களும், உருது மொழியை 6.49% மக்களும், பஞ்சாபி மொழியை 3.86% மக்களும், பலூச்சி மொழியை 1.37% மக்களும், பிராகுயி மொழியை 1.19% மக்களும், சராய்கி மொழியை 0.94%  மக்களும், இந்த்கோ மொழியை 0.81% மக்களும் மற்றும் பிற மொழிகளை 1.56% மக்களும் பேசுகின்றனர்.
## சமயம்
இக்கோட்டத்தில் இசுலாம் சமயத்தை 98%க்கும் மேற்பட்ட மக்கள் பின்பற்றுகின்றனர். இந்து சமயம், கிறித்தவம் போன்ற சிறுபான்மை சமயங்களை  2%க்கும் குறைவான மக்களே பின்பற்றுகின்றனர்.
## மாவட்டங்களின் பட்டியல்

## வருவாய் வட்டங்கள்

## சட்டமன்ற & நாடாளுமன்ற தொகுதிகள்

## இதனையும் காண்க
* சிந்து மாகாணத்தின் கோட்டங்கள்
* சிந்து மாகாணத்தின் மாவட்டங்கள்
## மேற்கோள்கள்

பகுப்பு:சிந்து மாகாணத்தின் கோட்டங்கள்
பகுப்பு:பாகிஸ்தானின் கோட்டங்கள்
பகுப்பு:சிந்து மாகாணம்
ஏ. சி. நரசிம்மன்

**ஏ. சி. நரசிம்மன்** (*A. C. Narasimhan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் ஆரணி நகரைச் சேர்ந்தவர். ஆரனி காரனேசன் ஆரம்பப் பள்ளி, கழக உயர்நிலைப் பள்ளியில்  பள்ளிக் கல்வி பயின்றுள்ளார். கல்லூரிக் கல்வியினை வேலூர், ஊரீசு கல்லூரியிலும் சென்னை பச்சையப்பன் கல்லூரியிலும் முடித்துள்ளார். திராவிட முன்னேற்றக் கழகத்தினைச் சார்ந்த இவர், 1967, 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆரணி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

### 1971

## மேற்கோள்கள்

பகுப்பு:1944 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
தலிகா சட்டமன்றத் தொகுதி

**தலிகா சட்டமன்றத் தொகுதி** *(Taliha Assembly constituency)* என்பது இந்தியாவின் அருணாச்சலப் பிரதேச சட்டமன்றத்தில் உள்ள 60 சட்டமன்றத் தொகுதிகளில் ஒன்றாகும். இத்தொகுதியானது மேல் சுபன்சிரி மாவட்டத்தில் அமைந்துள்ளது. தலிகா, மேற்கு அருணாச்சலம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

### 2024
**[[2024 அருணாசலப் பிரதேச சட்டப் பேரவைத் தேர்தல்| அருணாச்சலப் பிரதேச சட்டமன்றத் தேர்தல்-2024]]:**

## மேற்கோள்கள்

பகுப்பு:அருணாச்சலப் பிரதேச சட்டமன்றத் தொகுதிகள்
2-நாப்தால்

**2-நாப்தால்** (*2-Naphthol*) என்பது  C10H7OH என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மாகும். β-நாப்தால் என்ற பெயராலும் இச்சேர்மம் அழைக்கப்படுகிறது. 2-நாப்தால்
ஓர் ஒளிரும் நிறமற்ற (அல்லது எப்போதாவது மஞ்சள்) படிக திடப்பொருளாகக் காணப்படுகிறது. நாப்தலீன் வளையத்தில் ஐதராக்சில் குழுவின் இருப்பிடத்தில் வேறுபட்டு 1-நாப்தால் என்ற மாற்றியனாகவும் உள்ளது. நாப்தால்கள் பீனாலின் நாப்தலீன் ஒப்புமைகள் ஆகும். ஆனால் இவை அதிக வினைத்திறன் கொண்டுள்ளன. இரண்டு மாற்றியன்களும்  எளிய ஆல்ககால்கள், ஈதர்கள் மற்றும் குளோரோஃபார்மில் கரைகின்றன. 2-நாப்தால் என்பது சாயங்கள் மற்றும் பிற சேர்மங்களை உற்பத்தி செய்வதற்கு பரவலாகப் பயன்படுத்தப்படும் ஓர் இடைநிலை வேதிப் பொருளாகும்.

## தயாரிப்பு
பாரம்பரியமாக, 2-நாப்தால் கந்தக  அமிலத்தில் நாப்தலீனை சல்போனேற்றம் செய்வதன் மூலம் தொடங்கும் இரண்டு-படி செயல்முறை மூலம் தயாரிக்கப்படுகிறது.:

:C10H8  +  H2SO4   →   C10H7SO3H  +  H2O

பின்னர் சல்போனிக் அமிலக் குழு உருகிய சோடியம் ஐதராக்சைடால் பிளவுபடுத்தப்படுகிறது:

:C10H7(SO3H)  + 3 NaOH   →   C10H7ONa  +  Na2SO3  +  2 H2O

அமிலத்துடன் சேர்த்து விளைபொருளை நடுநிலையாக்கினால் 2-நாப்தால் கிடைக்கும். 

கியூமீன் செயல்முறைக்கு ஒத்த முறையிலும் 2-நாப்தாலை உற்பத்தி செய்யலாம்.

## 2-நாப்தாலின் வழிப்பெறுதி சாயங்கள்
சூடான் சாயங்கள் கரிம கரைப்பான்களில் கரையக்கூடியவையாக அறியப்பட்ட பிரபலமான சாயங்கள் ஆகும். சூடான் சாயங்களில் பல ஈரசோனியம் உப்புகளுடன் இணைப்பதன் மூலம் 2-நாப்தாலில் இருந்து பெறப்படுகின்றன. சூடான் சாயங்கள் I–IV மற்றும் சூடான்சிவப்பு ஜி ஆகியவை அரிலாசோ-பதிலீடு செய்யப்பட்ட நாப்தால்களைக் கொண்டுள்ளன.


File:Sudan I.svg|சூடான் I
File:Sudan II.svg|சூடான் II
File:Sudan III.svg|சூடான் III
File:Sudan IV.svg|சூடான் IV
File:Oil Red O.svg|எண்ணெய்ச் சிவப்பு O
File:Naphthol AS.svg |நாப்தால் ஏ.எசு


## வினைகள்
2-நாப்தாலின் சில வினைகள் அதன் அமைப்பு மாற்றியம் காரணமாக விளக்கப்படுகின்றன, இது ஒரு சிறிய அளவு கீட்டோ மாற்றியத்தை உருவாக்குகிறது.

:

இந்த அமைப்பு மாற்றியத்தின் ஒரு விளைவு புச்செரர் வினை ஆகும், அதாவது 2-நாப்தாலினின் அம்மோனியாவாற் பகுப்பு வினை 2-அமினோநாப்தலீனை அளிக்கிறது.

2-நாப்தாலை ஆக்சிசனேற்ற ரீதியாக இணைத்து பினோல் எனப்படும் 1,1′-பை-2-நாப்தால் சேர்மத்தை  உருவாக்கலாம். இது சமச்சீரற்ற வினையூக்கத்தில் பயன்படுத்த பிரபலப்படுத்தப்பட்ட சி2-சமச்சீர் ஈந்தணைவியாகும்.

நியூமன்–குவார்ட் மறுசீரமைப்பு வினை வழியாக இருமெத்தில் தயோகார்பமாயில் குளோரைடுடன் வினைபுரிந்து 2-நாப்தால் 2-நாப்தலீன்தயோலாக மாறுகிறது. OH→Br மாற்றம் விவரிக்கப்பட்டுள்ளது.

நைட்ரோசிலேற்றம் மூலம் 1-நைட்ரோசோ-2-நாப்தால் தயாரிக்கப்படுவது போல, 1-நிலையில் எலக்ட்ரான்கவரித் தாக்குதல் சிறப்பியல்பு ரீதியாக நிகழ்கிறது. புரோமினேற்றம் மற்றும் ஆல்க்கைலேற்றம் வினைகள் இதேபோன்ற வேதியியலுடன் தொடர்கின்றன. வளைய-திறப்பு வினைகள் ஆவணப்படுத்தப்பட்டுள்ளன.

2-நாப்தாலை கார்பனேற்றம் செய்வதால் 2-ஐதராக்சி-1-நாப்தாயிக் அமிலம் கிடைக்கிறது.

## பாதுகாப்பு
2-நாப்தால் "மிதமான நச்சுத்தன்மை கொண்டது" என்று விவரிக்கப்பட்டுள்ளது.

## மேற்கோள்கள்

## வெளி இணைப்புகள்
* NIST Chemistry WebBook 2-Naphthalenol
* 

பகுப்பு:2-நாப்தால்கள்
பகுப்பு:2-நாப்தைல் சேர்மங்கள்
வடமாதிமங்கலம்

**வடமாதிமங்கலம்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் திருவண்ணாமலை மாவட்டத்திலுள்ளது.
## அமைவிடம்
வடமாதிமங்கலம், கடல் மட்டத்திலிருந்து சுமார் 184.18 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** வடமாதிமங்கலம் ஊரின் அஞ்சல் குறியீட்டு எண் 606907 ஆகும்.

** வடமாதிமங்கலத்தில் மகாதேவீசுவரர் கோயில் என்ற சிவன் கோயில் ஒன்று கட்டப்பட்டுள்ளது.

** வடமாதிமங்கலம் பகுதியில் மாதிமங்கலம் ரயில் நிலையம் என்ற பெயரில் ஒரு தொடருந்து நிலையம் அமைந்துள்ளது.
 
** வடமாதிமங்கலம் பகுதியானது, போளூர் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, ஆரணி மக்களவைத் தொகுதி சார்ந்தது.
## மேற்கோள்கள்

பகுப்பு:திருவண்ணாமலை மாவட்டத்திலுள்ள ஊர்களும் நகரங்களும்
மு. பழனிசாமி

**மு. பழனிசாமி** (*M. Palanisamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் நாகம நாயக்கன்பட்டி கிராமத்தினைச் சேர்ந்தவர். உத்தமபாளையம் பி. எச். இ. பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வெள்ளக்கோயில் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1971

## மேற்கோள்கள்

பகுப்பு:1929 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
கோமியோசெரசு

**கோமியோசெரசு** (*Homoeocerus*) என்பது *கோரிடே* குடும்பத்தைச் சேர்ந்த இலை-கால் பூச்சி பேரினம் ஆகும். இதன் சிற்றினங்கள் தெற்கு, கிழக்காசியா, மற்றும் ஆப்பிரிக்கா கீழமை நாடுகளில் காணப்படுகின்றன. இப்பேரினத்தின் கீழ் 120க்கும் மேற்பட்ட விவரிக்கப்பட்ட இனங்கள் உள்ளன.

## மேற்கோள்கள்

பகுப்பு:கணுக்காலி பேரினங்கள்
குயூலெக்சு இன்புலா

**குயூலெக்சு இன்புலா** (*Culex infula*) என்பது குயூலெக்சு பேரினத்தைச் சேர்ந்த ஒரு கொசு சிற்றினமாகும். இது வங்கதேசம், இந்தியா, இந்தோனேசியா, மலேசியா, மியான்மர், நேபாளம், பிலிப்பீன்சு, சிங்கப்பூர், இலங்கை, தாய்லாந்து, வியட்நாமில் காணப்படுகிறது. முதிர்வடைந்த பெண் கொசுக்கள் கால்நடை இரத்தத்தினை உணவாக உட்கொள்கின்றன. ஆனால் இவை மனித, பறவை இரத்தத்தை உணவாக உட்கொள்வது குறைவாகவே உள்ளது. அதிக அளவு பாசி நிறைந்த நீர்நிலைகளில் இதன் இளம் உயிரிகள் காணப்படுகின்றன. 1998ஆம் ஆண்டில், இந்த இனம் ஜப்பானிய மூளைக்காய்ச்சல் தீநுண்மியின் கடத்தியாக அடையாளம் காணப்பட்டது.

## மேற்கோள்கள்

## வெளியிணைப்புகள்
*Oculeomyia Theobald, 1907 - Mosquito Taxonomic Inventory

பகுப்பு:குயூலெக்சு
மானவினி பவாய்

***மானவினி பவாய்*** (*Manvini Bhavai*) என்பது 1947 இல் பன்னாலால் பட்டேல் எழுதிய ஒரு குஜராத்தி புதினமாகும். இது 1899-1900 இந்தியப் பஞ்ச காலத்தை களமாக கொண்டு எழுதப்பட்டது. இப்பஞ்சமானது குஜராத்தில் உள்ளூர் மொழியில் *சப்பானியோ டுகல்* ( சம்வத் பஞ்சம் 1956) என்று அழைக்கப்படுகிறது.  இந்தப் புதினம் காலு,  ராஜி ஆகியோரின் காதல் கதையையும், பஞ்ச காலத்தில் விவசாயிகளின் கடினமானதும், பெரும்பாலும் சோகமான வாழ்க்கையையும் மையமாகக் கொண்டுள்ளது. இது 1995 இல் வி. ஒய். கண்டக் என்பவரால் ஆங்கிலத்தில் மொழிபெயர்க்கப்பட்டது.   இது 1993 இல் ஒரு குஜராத்தி திரைப்படமாக எடுக்கபட்டது. 

## பின்னணி
இந்திய விடுதலை இயக்கத்தின் போது, 1947 ஆம் ஆண்டு, மாண்ட்லி கிராமத்தில் உள்ள தனது சிறிய வீட்டிலும், தனது சோளக் காட்டிலும்  படேல் *மான்வினி பவாய்* புதினத்தை எழுதினார்.

## கருப்பொருள்
*மான்வினி பவாய்* புதினமானது வாலா படேலின் மகன் காலு மற்றும் காலா படேலின் மகள் ராஜி ஆகியோரின் காதல் கதையைச் சொல்கிறது. அவர்கள் ஒருவரையொருவர் காதலிக்கின்றனர். திருமணம் செய்து கொள்ள விரும்புகின்றனர். ஆனால் அவர்கள் மற்றவர்களுடன் நிச்சயிக்கப்பட்டுகின்றனர். 1899-1900 இந்திய பஞ்ச காலத்தின் பின்னணியில் படேல் காதல் கதையை அமைத்துள்ளார். மேலும் புதினத்தின் கடைசி காட்சியில் பஞ்சத்தின் முடிவைக் குறிக்கும் முதல் மழைத் துளிகளுடன் முடிகிறது. 

## வரவேற்பு
இண்டியல் லிட்ரேச்சர் இதழில் குலாப்தாஸ் புரோக்கர் குறிப்பிடுகையில், "இந்தப் புத்தகம் கிராமப்புற பின்னணியைக் கொண்டிருந்தாலும், இது ஒரு கிராமப்புற புதினம் அல்ல. அதன் பின்னணியில் காதல் இருந்தாலும், இது ஒரு காதல் கதை அல்ல. இது மனிதனின் நிலைமைகளையும் மனிதனின் விதியையும் சித்தரிக்கும் ஒரு மானுட ஆவணம்".  இந்த புதினம் 1985 ஆம் ஆண்டில் "இலக்கியத்திற்கான சிறந்த பங்களிப்புக்காக" பட்டேலுக்கு *ஞானபீட* விருதைப் பெற்றுத் தந்தது. 

## மொழிபெயர்ப்பும் தழுவலும்
இந்தப் புதினதை வி.  ஒய். கண்டக்கால் ஆங்கிலத்தில் மொழிபெயர்க்கப்பட்டு, 1995 ஆம் ஆண்டு சாகித்திய அகாதமியால் வெளியிடபட்டது. தமிழில் இரண்டு மொழிபெயர்ப்புகள் வந்துள்ளதாக தெரிகிறது. ஒன்று துளசி ஜெயராமனால்  1973 ஆம் ஆண்டு *வாழ்க்கை ஓர் நாடகம்* என்ற பெயரில் மொழிபெயர்க்கபட்டு நேஷனல் புக் டிரஸ்ட், இந்தியாவால் வெளியிடப்பட்டது. அடுத்து ந. சுப்பிரமணியனால் *மனோதிடம்* என்ற பெயரில் மொழிபெயர்க்கபட்டு, சாகித்திய அகதாமியால் வெளியிடப்பட்டது. இக்கதையைத் தழுவி  குஜராத்தி மொழியில் உபேந்திர திரிவேதியால்  *மன்வினி பவாய்* (1993) என்ற பெயரில் திரைப்படமாக எடுக்கப்பட்டது. இது குஜராத்தி மொழியில் சிறந்த திரைப்படத்திற்கான தேசிய திரைப்பட விருதைப் பெற்றது.  படத்தில், திரிவேதி காலு வேடத்தில் நடித்தார். 

## மேற்கோள்கள்

பகுப்பு:1947 புதினங்கள்
பகுப்பு:திரைப்படமாக்கப்பட்ட இந்தியப் புதினங்கள்
குயூலெக்சு ஜெலிட்டசு

**குயூலெக்சு ஜெலிட்டசு** (*Culex gelidus*) என்பது குயூலெக்சு பேரினத்தைச் சேர்ந்த ஒரு கொசு சிற்றினமாகும். இது இந்தியா, இலங்கை,  பங்களாதேஷ், கம்போடியா, சீனா, ஹாங்காங், இந்தியா, இந்தோனேசியா, ஜப்பான், லாவோஸ், மலேசியா, மியான்மர், நேபாளம், நியூ கினியா (தீவு); பப்புவா நியூ கினியா, பாகிஸ்தான், பிலிப்பைன்ஸ், தைவான், தாய்லாந்து, வியட்நாம் ஆகிய நாடுகளில் காணப்படுகிறது.  1976ஆம் ஆண்டில், இது சப்பானிய மூளைக்காய்ச்சல் தீநுண்மியின் முக்கிய கடத்தியாக இந்தியாவில் அடையாளம் காணப்பட்டது. ஒரு ஆய்வின் மூலம், *[[நீல எருக்கு|கலோட்ரோபிசு ஜிகாண்டியா]]* இலைகளின் நீர்க்கரைசல் *குயூலெக்சு ஜெலிட்டசுக்கு* எதிராக இளம் உயிரிகளை கொல்வதோடு, கொசு விரட்டியாகவும் செயல்படுவது தெளிவாகத் தெரிந்தது.

## மேற்கோள்கள்

## வெளியிணைப்புகள்
*Breeding patterns of the JE vector Culex gelidus and its insect predators in rice cultivation areas of northern peninsular Malaysia.
*Detection of the exotic mosquito Culex gelidus in the Northern Territory
*Potential distribution of the Asian disease vector Culex gelidus Theobald (Diptera: Culicidae) in Australia and New Zealand: a prediction based on climate suitability
*Experimental infection of culex annulirostris, culex gelidus, and aedes vigilax
*http://www.ijat-aatsea.com/pdf/v8_n3_12_may/8_IJAT_2012_Kumar,_G-_Final_Proof-Entomology.pdf

பகுப்பு:குயூலெக்சு
சிங்கப்பூர் தமிழர் கலைக்களஞ்சியம்

**சிங்கப்பூர் தமிழர் கலைக்களஞ்சியம்** (*Encyclopedia of Singapore Tamils*) என்பது சிங்கப்பூர் தமிழர்களின் குமுகாயம், கலை, பண்பாடு, கல்வி, அரசியில் என அவர்களின் வாழ்வியல் களம் குறித்த இரு மொழிக் கலைக்களஞ்சியமாகும். இந்த தொகுப்பின் ஆசிரியர் அருண் மகிழ்நன் ஆவார். இது 200 ஆண்டுகால சிங்கப்பூர் தமிழர்கள் குறித்த வரலாற்று ஆவணமாக உள்ளது. இந்த கலைக்களஞ்சிய மின் தளத்தை சிங்கப்பூர் அதிபர் தர்மன் சண்முகரத்தினம் 2025 ஆகத்தில் வெளியிட்டார். இது ஏறத்தாழ 315 பகுதிகளில் பல்வேறு தகவல்களை உரிய சான்றுகளுடன் துல்லியமாக விவரிப்பதாக உள்ளது. 

## மேற்கள்கள்

## வெளி இணைப்புகள்
*அதிகாரப்பூர்வ பக்கம்
பகுப்பு:இணையத் தமிழ்க் கலைக்களஞ்சியங்கள்
பகுப்பு:சிங்கப்பூர் தமிழர்
அரச. முருகுபாண்டியன்

**அரச. முருகுபாண்டியன்** (*Arasa.Murugupandian*) தமிழகத்தைச் சேர்ந்த ஓர் எழுத்தாளராவார். இவரது இயற்பெயர் ராஜ. முருகுபாண்டியன் என்பதாகும். 1960ஆம் ஆண்டு செப்டம்பர் மாதம் 12ஆம் தேதியன்று இவர் பிறந்தார். மனித உரிமைச் செயற்பாட்டாளரான இவர் தலித் கவிதைகளின் முன்னோடிக் கவிஞராகவும், அண்ணல் அம்பேத்கார் கருத்துகளைப் பட்டி தொட்டி எங்கும் பரப்புரை செய்து வருபவராகவும் அறியப்படுகிறார். சாதி ஒழிப்புக் களத்திலும் பெண்கள் மற்றும் விளிம்பு நிலைச் சமூக விடுதலைக் களத்திலும் தொடர்ந்து போராடி வருகிறார். ‘போதி‘ என்கிற இலக்கிய அமைப்பை நிறுவி  தமிழகத்தின் முக்கிய ஆளுமைகளான கவிஞரும் பேராசிரியருமான இன்குலாப் தொடங்கி பேராசிரியர் வீ. அரசு வரை அழைத்து நிகழ்ச்சியில் பங்கேற்கச் செய்துள்ளார்.

## வாழ்க்கைக் குறிப்பு
நாகப்பட்டினம் மாவட்டம் வேளாங்கண்ணிக்கு அருகிலுள்ள கிராமத்துமேடு என்கிற கிராமத்தில் ஆசிரியர் ராஜவேலு, ஆசிரியை கிருஷ்ணாம்பாள் தம்பதியருக்கு மகனாகப் பிறந்தார். கிராமத்துமேட்டில் பெற்றோரிடம் தொடக்கக்கல்வி பயின்றார். தொடர்ந்து குறிச்சி அரசினர் உயர்நிலைப் பள்ளியில் ஏழாம் வகுப்புவரை பயின்றார். அடுத்து சீர்காழி எல்.எம்.சி. உயர்நிலைப்பள்ளியில் பதினொன்றாம் வகுப்பு வரை பயின்றார். நாகப்பட்டினம் தேசிய மேல்நிலைப்பள்ளியில் மேல்நிலைக் கல்வி இரண்டாம் ஆண்டு பயின்றார். திருவாரூர் திரு.வி.க. அரசு கலைக் கல்லூரி இளங்கலை வணிகவியல் பட்டம் பெற்றார். அண்ணாமலைப் பல்கலைக் கழகத்தில் முதுகலை வணிகவியல் ஆய்வியல் நிறைஞர்  பட்டங்களைப் பெற்றார். திருச்சி பாரதிதாசன் பல்கலைக்கழகத்தில் முனைவர் பட்டமும் பெற்றார்.

பேராசிரியர் முனைவர் த. சித்ராவை திருமணம் செய்து கொண்டார். இத்தம்பதியருக்கு  மு.சி. இளவெயினி, மு.சி. அம்பேத்கர் என்று இரண்டு குழந்தைகள் உள்ளனர். தற்போது சிவகங்கை மாவட்டத்திலுள்ள காரைக்குடிபள்ளத்தூரில் வசித்து வருகிறார்.

## தொழில்
1990ஆம் ஆண்டிலிருந்து 2019ஆம் ஆண்டு  மே மாதம் வரை பொறையாறில் அமைந்துள்ள தரங்கை பேராயர் மாணிக்கம் லுத்ரன் கல்லூரியில் வணிகவியல் துறையில் பேராசிரியராக, துறைத் தலைவராக, ஆய்வு நெறியாளராக இருந்து பணிநிறைவு பெற்றார். ஐம்பதுக்கும் மேற்பட்ட ஆய்வியல் நிறைஞர் பட்ட மாணவர்களுக்கும் பன்னிரண்டு முனைவர் பட்ட ஆய்வாளர்களுக்கும் ஆய்வு நெறியாளராக  இருந்துள்ளார்.

## படைப்புகள்
### கவிதை நூல்கள்
1.	வெகுதூரம் இல்லை (1985)
2.	தீபங்கள் தீப்பந்தங்கள் (1988)
3.	சில தலித் கவிதைகளும் (1994)
4.	ஹைகூ பறவைகள் (1994)
5.	என்றும் உன் (1994)
6.	ஏழைக்கு எழுத்தறிவித்தல் (1990)
7.	கயர்லாஞ்சி இந்தியாவில்தான் இருக்கிறது (2010)
8.	தலித் கவிதைகள் (முழுத்தொகுப்பு) (2023)

### வரலாறு
9.	அறச்செல்வி சித்ரா (2023)

### தொகுப்பு
10.	போதியின் நாயகியும் புகழ் பூத்த சேவகியும் (2023) 
### மொழிபெயர்ப்பு
11.	நான் ஏன் இந்துவல்ல (காஞ்சா அய்லய்யா,1998)
12.	கிறித்தவர்களும் தலித் விடுதலையும் – வி.டி.ராஜசேகர் (1998)

### ஆய்வு நூல்
13.	டாக்டர்பாபாசாகேப் அம்பேத்கரும் பெண்கள் விடுதலையும் (2010) மறுபதிப்பு – 2023.
14.	தமிழில் தலித் கவிதைகள், 2022, போதி இலக்கியச் சந்திப்பு வெளியீடு, பள்ளத்தூர்.

## மேற்கோள்கள்

## வெளி இணைப்புகள்
https://www.keetru.com/kavithaasaran/jan07/murugu.php கீற்று.காம்
https://keetru.com/index.php/2010-06-24-04-31-11/ungal-noolagam-jun24/47036-2024-08-09-04-09-11 கீற்று.காம்
பகுப்பு:வாழும் மக்கள்
பகுப்பு:1960 பிறப்புகள்
பகுப்பு:தமிழ் எழுத்தாளர்கள்
பகுப்பு:மனித உரிமைச் செயற்பாட்டாளர்கள்
ஏடிசு வார்டி

***ஏடிசு (ரைனோசுகுசியா) வார்டி*** (*Aedes wardi*) என்பது *[[ஏடீசுக் கொசுவினம்|ஏடீசு]]* இனத்தைச் சேர்ந்த விலங்குகளின் இரத்தத்தினை விரும்பும் கொசுக்களின் சிற்றினமாகும். இது இலங்கை,  மலேசியா, பிலிப்பீன்சு, இந்தோனேசியாவில் காணப்படுகிறது.

## மேற்கோள்கள்

## வெளியிணைப்புகள்
*Taxonomy - Ochlerotatus wardi (SPECIES) - UniProt

பகுப்பு:ஏடிசு
இராகேஷ் திகாயத்

**இராகேஷ்திகாயத்** (*Rakesh Tikait*) (பிறப்பு 4 ஜூன் 1969) ஓர் இந்திய விவசாயகள் உரிமை ஆர்வலரும், பாரதிய கிசான் ஒன்றியம் என்ற அமைப்பின் தேசிய செய்தித் தொடர்பாளரும் ஆவார். இந்திய அரசாங்கத்தால் நடைமுறைப்படுத்தப்பட்ட மூன்று வேளாண் சட்டங்களை இரத்து செய்ய 2020-2021 விவசாயிகளின் போராட்டங்களை வெற்றிகரமாக வழிநடத்தினார். இராகேஷ் திகாயத் காந்திய சித்தாந்தத்தை நிலைநிறுத்துகிறார்.

## சொந்த வாழ்க்கை
சௌத்ரி ராகேஷ் சிங் திகாயத் 4 ஜூன் 1969 அன்று உத்தரப்பிரதேசத்தின் முசாபர்நகரின் சிசௌலி நகரில் பிறந்தார். இவர் ஒரு முக்கிய விவசாயத் தலைவரும், பாரதிய கிசான் ஒன்றியத்தின் இணை நிறுவனருமான மறைந்த மகேந்திர சிங் திகாயத்தின் மகனும் ஆவார். இவரது மூத்த சகோதரர் நரேஷ் திகாயத் பாரதிய கிசான் ஒன்றியத்தின் தேசியத் தலைவராக உள்ளார்.

## தொழில் வாழ்க்கை
இராகேஷ் திக்யாத், சௌதரி சரண் சிங் பல்கலைக்கத்தில் முதுகலைப் பட்டம் பெற்றார். பின்னர் சட்டப்பட்டமும் பெற்றார். 1992 ஆம் ஆண்டில் தில்லி காவல்துறையில் காவலராகச் சேர்ந்தார். துணை காவல் ஆணையாளராக பதவி உயர்வு பெற்ற திகாயத் 1993-1994 இல் காவல்துறையைவிட்டு விலகினார். காவல்துறையை விட்டு வெளியேறிய பிறகு, பாரதிய கிசான் ஒன்றியத்தில் சேர்ந்தார். தனது தந்தையின் மரணத்திற்குப் பிறகு, இராகேஷ் அதிகாரப்பூர்வமாக பாரதிய கிசான் ஒன்றியத்தின் செய்தித் தொடர்பாளரானார். 2018 ஆம் ஆண்டில், உத்தராகண்டத்தின்அரித்துவாரிலிருந்து தில்லி வரை சென்ற விவசாயிகளின் பேரணிக்குத் தலைமை தாங்கினார். 2007-இல் நடைபெற்ற உத்தரப் பிரதேச சட்டப்பேரவைத் தேர்தலில் கதவுலி சட்டமன்றத் தொகுதியில் பகுஜன் கிசான் தளம் என்ற கட்சியின் வேட்பாளராக இந்திய தேசிய காங்கிரசு ஆதரவுடன் போட்டியிட்டார். ஆனால் தேர்தலின் ஆறாவது இடத்தையேப் பிடித்தார். 2014 இந்தியப் பொதுத் தேர்தலில், அம்ரோகா மக்களவைத் தொகுதியிலிருந்து இராஷ்டிரிய லோக் தளம் சார்பில் போட்டியிட்டார்.

## 2020-21 விவசாயிகள் போராட்டம்
குறைந்தபட்ச ஆதரவு விலையை சட்டப்பூர்வ உரிமையாக அறிவிக்க வேண்டும், பயிர்களை எரிப்பதை அனுமதிக்க மாசுபாட்டைக் கட்டுப்படுத்த விவசாயிகளை சட்டத்திலிருந்து விலக்க வேண்டும் (இது குறித்து மத்திய மற்றும் விவசாய சங்கங்களுக்கு இடையிலான ஆறாவது சுற்று பேச்சுவார்த்தையின் போது ஒருமித்த கருத்து எட்டப்பட்டது) மற்றும் வேளாண் சட்டங்களை திரும்பப்பெற வேண்டும் என்று கோரி நவம்பர் 2020 இல் நடைபெற்ற இந்திய விவசாயிகளின் போராட்டத்தில் இவரது பாரதிய கிசான் ஒன்றியமும் இணைந்தது. ஜனவரி 26 குடியரசு நாளன்று இந்தியத் தலைநகரில் வன்முறை வெடித்ததைத் தொடர்ந்து, வன்முறையைத் தூண்டியதாகவும், தில்லி காவல்துறை பேரணிக்கு அளித்த தடையின்மைச் சான்றிதழை மீறியததாகவும் இராகேஷ் திக்யாத் மீதும் மேலும் ஒரு சில விவசாயத் தலைவர்கள் மீது தில்லி காவல்துறை முதல்தகவல் அறிக்கையைப் பதிவு செய்தது.

நவம்பர் 19,2021 அன்று, வேளாண் சட்டங்களை இரத்து செய்வதற்கான முடிவை அரசாங்கம் எடுத்தது. நாடாளுமன்றத்தின் இரு அவைகளும் நவம்பர் 29 அன்று வேளாண் சட்டங்களை இரத்து செய்யும் மசோதாவை வெற்றிகரமாக நிறைவேற்றின.

## மேற்கோள்கள்

பகுப்பு:வாழும் மக்கள்
பகுப்பு:காந்தியவாதிகள்
பகுப்பு:1969 பிறப்புகள்
குயூலெக்சு பசுகோசெபாலோ

**குயூலெக்சு (குயூலெக்சு) பசுகோசெபாலோ** (*Culex fuscocephala)* என்பது *[[குயூலெக்சு]]* பேரினத்தைச் சேர்ந்த ஒரு கொசு சிற்றினமாகும். இது இந்தோனேசியா, இலங்கை,  வங்காளதேசம், கம்போடியா, சீனா, குவாம், ஆங்காங், இந்தோனேசியா, யப்பான், லாவோஸ், மலேசியா, மியான்மர், நேபாளம், பாக்கித்தான், பிலிப்பீன்சு, சிங்கப்பூர், தாய்லாந்து, திமோர், வியட்நாம் ஆகிய நாடுகளில் காணப்படுகிறது.  இது சப்பானிய மூளைக்காய்ச்சல் தீநுண்மியின் கடத்தியாகும்.

## மேற்கோள்கள்

பகுப்பு:குயூலெக்சு
ஏடிசு தாம்சோனி

***ஏடிசு தாம்சோனி*** (*Aedes thomsoni*) என்பது *[[ஏடீசுக் கொசுவினம்|ஏடிசு]]* பேரினத்தைச் சேர்ந்த விலங்குகளின் இரத்தத்தினை விரும்பும் கொசுக்களின் சிற்றினமாகும். இது இந்தியாவிலும் இலங்கையிலும் காணப்படுகிறது.

## மேற்கோள்கள்

## வெளியிணைப்புகள்
*Christophersiomyia Barraud, 1923 - Mosquito Taxonomic Inventory

பகுப்பு:ஏடிசு
ஏடிசு நிவேனசு

**ஏடிசு நிவேயசு** (*Aedes (Downsiomyia) niveus*) என்பது *[[ஏடீசுக் கொசுவினம்|ஏடீசு]]* பேரினத்தைச் சேர்ந்த விலங்குகளின் இரத்தத்தினை விரும்பும் கொசுக்களின் சிற்றினமாகும். இது இலங்கையிலும், இந்தியாவிலும், வியட்நாமிலும் பிற தென்கிழக்கு ஆசிய நாடுகளிலும் காணப்படுகிறது. இது யானைக்கால் நோயின் கடத்தி ஆகும்.

## மேற்கோள்கள்

## வெளியிணைப்புகள்
*Aedes niveus group of China (Diptera: Culicidae) 1981
*Aedes (Fin.) niveus - Walter Reed Biosystematics Unit
*Downsiomyia Vargas, 1950 - Mosquito Taxonomic Inventory
*Habitat suitability of the mosquito: Aedes niveus Complex

பகுப்பு:ஏடிசு
க. பழநிவேலன்

**க. பழநிவேலன்** (*K. Palanivelan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் முருகன்குடி கிராமத்தினைச் சேர்ந்தவர். பெண்ணாடம் கழக உயர்நிலைப் பள்ளியில் கல்வி பயின்ற பின்னர், சென்னை மாநிலக் கல்லூரியிலும், சென்னை அரசு சட்டக் கல்லூரியிலும், இளங்கலை, இளநிலைச் சட்டப் படிப்பினை முடித்துள்ளார். திராவிட முன்னேற்றக் கழகத்தினைச் சார்ந்த இவர், 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வரகூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1971

## மேற்கோள்கள்

பகுப்பு:1942 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
கலாத் கோட்டம்

**கலாத் கோட்டம்** ('Kalat Division''), பாகிஸ்தான் நாட்டின் பலூசிஸ்தான் மாகாணத்தின் 8 கோட்டங்களில் ஒன்றாகும். இதன் நிர்வாகி கோட்ட ஆணையாளர் ஆவார். இதன் நிர்வாகத் தலைமையிடம் குஸ்தர் நகரம் ஆகும். இக்கோட்டத்தில் 7 மாவட்டங்கள் உள்ளது.
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி இக்கோட்டத்தின் மக்கள் தொகை  2,721,018 ஆகும்.
### மொழி
இக்கோட்ட மக்கள் தொகையில் பிராகுயி மொழியை 58.50% மக்களும், பலூச்சி மொழியை 35.87% மக்களும்,  சிந்தி மொழியை 3.04%  மக்களும்,  பஷ்தூ மொழியை 1.26% மக்களும் மற்றும் பிற மொழிகளை 1.5% மக்களும் பேசுகின்றனர்.
## சமயம்
இக்கோட்டத்தில் இசுலாம் சமயத்தை 99%க்கும் மேற்பட்ட மக்கள் பின்பற்றுகின்றனர்.
## மாவட்டங்கள்

## வருவாய் வட்டங்கள்

## அரசியல்
கலாத் கோட்டத்திலிருந்து சிந்து மாகாணச் சட்டமன்றத்திற்கு 9 தொகுதிகளும் மற்றும் பாகிஸ்தான் நாடாளுமன்றத்திற்கு 3 தொகுதிகளையும் கொண்டுள்ளது:

## இதனையும் காண்க
* பலூசிஸ்தானின் (பாகிஸ்தான்) மாவட்டங்கள் 
## மேற்கோள்கள்

பகுப்பு:பலூசிஸ்தான் மாகாணத்தின் கோட்டங்கள்
பகுப்பு:பாகிஸ்தானின் கோட்டங்கள்
பகுப்பு:பலூசிஸ்தான் (பாகிஸ்தான்)
நைரோபி முருகன் கோயில்

**நைரோபி முருகன் கோயில்** அல்லது **ஸ்ரீ முருகன் கோயில், நைரோபி** என்பது கென்யா நாட்டின் தலைநகரான நைரோபியிலுள்ள முருகன் கோவிலாகும். இக்கோயிலில் சன்னதியில் முருகன், விநாயகர், சிவன் ஆகிய சிலைகள்  உள்ளன.

## வரலாறு
இக்கோயில் ஸ்ரீ முருகன் கோயில் நைரோபி கமிட்டியால் 2017 ஆம் ஆண்டு பிப்ரவரியில் நிறுவப்பட்டது. தொடக்கத்தில் வாடகை இடத்திலிருந்து, பின்னர் 2024 இல் சொந்த இடத்தில் இக்கோயில் நிர்மாணிக்கப்பட்டது. தொடர்ந்து நன்கொடைகள் மூலம் கோயிலின் திருப்பணிகள் நடைபெற்றுவருகின்றன. இந்து சமய பண்டிகைகளை அனுசரித்தும், சிறப்புப் பூஜைகளை நடத்தியும் இக்கோயிலில் சமயப் பணியைச் செய்யப்படுகிறது. நைரோபி தமிழர்களின் குழந்தைகளுக்கு வாரம்தோறும் தமிழ் வகுப்புகள் இங்கே நடைபெறுகின்றன.

## மேற்கோள்கள்

பகுப்பு:கென்யாவில் இந்து சமயம்
பகுப்பு:முருகன் கோயில்கள்
ஏடிசு ஜேம்சி

***ஏடிசு ஜேம்சி*** (*Aedes jamesi*) என்பது *[[ஏடீசுக் கொசுவினம்|ஏடீசு]]* இனத்தைச் சேர்ந்த விலங்குகளின் இரத்தத்தினை விரும்பும் கொசுக்களின் சிற்றினமாகும். இது இந்தியாவிலும் இலங்கையிலும் காணப்படுகிறது.

## மேற்கோள்கள்

## வெளியிணைப்புகள்
*Aedimorphus Theobald, 1903

பகுப்பு:ஏடிசு
ஏடிசு கிரீனி

***ஏடிசு கிரீனி*** (*Aedes greenii*) என்பது *[[ஏடீசுக் கொசுவினம்|ஏடிசு]]* பேரினத்தைச் சேர்ந்த விலங்குகளின் இரத்தத்தினை விரும்பும் கொசுச் சிற்றினமாகும். இது இலங்கை, மலேசியா, பிலிப்பீன்சு, நேபாளம், தாய்லாந்து, இந்தோனேசியாவில் இது காணப்படுகிறது.

## மேற்கோள்கள்

## வெளியிணைப்புகள்
*Taxonomy - Ochlerotatus wardi (SPECIES) - UniProt

பகுப்பு:ஏடிசு
செங்குறிச்சி

**செங்குறிச்சி** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் கள்ளக்குறிச்சி (முன்னர் விழுப்புரம்) மாவட்டத்திலுள்ளது.
## அமைவிடம்
செங்குறிச்சி, கடல் மட்டத்திலிருந்து சுமார் 71.93 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** செங்குறிச்சியில் அரசு உயர்நிலைப்பள்ளி ஒன்று இயங்கி வருகிறது.

** செங்குறிச்சி பகுதியில் சுங்கச்சாவடி ஒன்று அமைந்துள்ளது.

** செங்குறிச்சியில் இலட்சுமி நாராயணப் பெருமாள் கோயில் என்ற பெருமாள் கோயில் ஒன்றும், அகஸ்தீசுவரர் கோயில் என்ற சிவன் கோயில் ஒன்றும் அமைந்துள்ளன. இவை தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.

** செங்குறிச்சி பகுதியானது, உளுந்தூர்ப்பேட்டை சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, விழுப்புரம் மக்களவைத் தொகுதி சார்ந்தது.
## மேற்கோள்கள்

பகுப்பு:கள்ளக்குறிச்சி மாவட்டத்திலுள்ள ஊர்களும் நகரங்களும்
சி. பாண்டுரங்கம்

**சி. பாண்டுரங்கம்** (*C. Pandurangam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் பொரசப்பட்டு கிராமத்தினைச் சேர்ந்தவர். செங்கம் கழக உயர்நிலைப் பள்ளியில் பள்ளியில் கல்வி பயின்றுள்ளார். வேலூர் ஊரீசு கல்லூரியில் இடைநிலை வகுப்பினை முடித்துள்ளார். திராவிட முன்னேற்றக் கழகத்தினைச் சார்ந்த இவர், 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செங்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1971

## மேற்கோள்கள்

பகுப்பு:1927 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
இராகா சட்டமன்றத் தொகுதி

**இராகா சட்டமன்றத் தொகுதி** *(Raga Assembly constituency)* என்பது இந்தியாவின் அருணாச்சலப் பிரதேச சட்டமன்றத்தில் உள்ள 60 சட்டமன்றத் தொகுதிகளில் ஒன்றாகும். இத்தொகுதியானது காம்லே மாவட்டத்தில் அமைந்துள்ளது. இராகா, மேற்கு அருணாச்சலம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:அருணாச்சலப் பிரதேச சட்டமன்றத் தொகுதிகள்
ஆ. பரந்தாமன்

**ஆ. பரந்தாமன்** (*A. Parandhaman*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் ஆற்காடு குப்பம் கிராமத்தினைச் சேர்ந்தவர். திருத்தனி அரசு உயர்நிலைப் பள்ளியில் கல்வி பயின்றுள்ளார். இதன் பின்னர் பரந்தாமன், சென்னை தியாகராசர் கல்லூரியிலும், பச்சையப்பன் கல்லூரியிலும் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கடம்பத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1971

## மேற்கோள்கள்

பகுப்பு:1939 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
கோம்பை அன்வர்

**கோம்பை அன்வர்** (*Kombai Anwar*) இந்தியாவைச் சேர்ந்த ஒரு கல்வியாளர் ஆவார். தமிழ் ஆவணப்படத் தயாரிப்பாளராகவும் அறியப்படுகிறார்.  தமிழ் முசுலிம்களின் வரலாறு மற்றும் கலாச்சார அடையாளத்தை அடிப்படையாகக் கொண்ட இவரது ஆவணப்படமான யாதும், அமெரிக்காவின் 48ஆவது உலக விழா-ஊசுட்டன் பன்னாட்டு  திரைப்பட மற்றும் காணொளி விழாவில் வெண்கல ரெமி விருதை வென்றது.  தி இந்து இலக்கிய விழா, ரோசா முத்தையா ஆராய்ச்சி நூலகம்,  மற்றும் விப்கையார்  திரைப்பட விழாவிலும் யாதும் ஆவணப்படம் திரையிடப்பட்டது.
## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்திய ஆவணப்படத் தயாரிப்பாளர்கள்
தி. ஓ. பெரியசாமி

**தி. ஓ. பெரியசாமி** (*T. O. Periyasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் தொட்டியபாளையம் கிராமத்தினைச் சேர்ந்தவர். கெல்லட் உயர்நிலைப் பள்ளியில் கல்வி பயின்றுள்ளா பெரியசாமி சென்னை பச்சையப்பன் கல்லூரியில் கல்லூரி கல்வியினை முடித்துள்ளார். திராவிட முன்னேற்றக் கழகத்தினைச் சார்ந்த இவர், 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அவினாசி சட்டமன்றத் தொகுதியில் சுயேச்சையாகப் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1971

* திமுகவில் இணைந்தார்

## மேற்கோள்கள்

பகுப்பு: திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
நவக்கிரகங்கள் இல்லாத சிவன் கோயில்கள்

**நவக்கிரகங்கள் இல்லாத சிவன் கோயில்கள்** என்பவை எமன் வழிபட்டமையால் நவக்கிரகம் அமையாமல் உள்ள சிவன் கோயில்களாகும். கீழ்க்காணும் சிவன் கோயில்கள் நவக்கிரகம் இல்லாதவையாகும்:

* திருவான்மியூர் மருந்தீசுவரர் கோயில்
* திருவாவடுதுறை மாசிலாமணீசுவரர் கோயில்
* திருப்பைஞ்ஞீலி ஞீலிவனேசுவரர் கோயில்
* திருவாஞ்சியம் வாஞ்சிநாதசுவாமி கோயில்
* திருமழபாடி வைத்தியநாதர் கோயில்
* திருப்புறம்பியம் சாட்சிநாதேஸ்வரர் கோயில் 
* திருவெண்காடு சுவேதாரண்யேசுவரர் கோயில் 
* திருக்காளத்தி காளத்தியப்பர் கோயில்  
* திருக்கடையூர் அமிர்தகடேசுவரர் கோயில்
* திருநள்ளாறு தர்ப்பாரண்யேசுவரர் கோயில்
## மேற்கோள்கள்

பகுப்பு:சிவன் கோயில்கள்
மெத்தில் 2-அசிட்டமிடோ அக்ரைலேட்டு

**மெத்தில் 2-அசிட்டமிடோ அக்ரைலேட்டு** (*Methyl 2-acetamidoacrylate*) என்பது C6H9NO3 என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மாகும். CH2=C(NHC(O)CH3)CO2CH3என்ற கட்டமைப்பு வாய்ப்பாட்டாலும் இதை அடையாளப்படுத்தலாம். வெண்மை நிறத்தில் திடப்பொருளாகக் காணப்படுகிறது. என்-அசிட்லைல் அக்ரிலிக் அமிலத்தின் மெத்தில் எசுத்தராக இச்சேர்மம் வகைப்படுத்தப்படுகிறது.  நிலையற்ற சேர்மமான டியைதரோ அலானின் சேர்மத்தின் வழிப்பெறுதியாகவும் அறியப்படுகிறது.  பிந்தைய சேர்மத்தின்  அமீன் அசிட்டைலேற்ற வினை கட்டமைப்பு மாற்றியனாவதைத் தடுக்கிறது. 

மெத்தில் 2-அசிட்டமிடோ அக்ரைலேட்டை மெத்தில் 2-அசிட்டமிடோபுரோப்பியோனேட்டு (CH3CH(NHC(O)CH3)CO2CH3) அதாவது என்-அசிட்டைலாலனைனின் மெத்தில் எசுத்தரிலிருந்து தயாரிக்கலாம். மெத்தில் 2-அசிட்டமிடோ அக்ரைலேட்டு மைக்கேல் வினைகளுக்கு உட்படுகிறது. எ.கா. தயோலேட்டுகள் மூலம்.

## மேற்கோள்கள்

பகுப்பு:அசிட்டமைடுகள்
பகுப்பு:மெத்தில் எசுத்தர்கள்
பாஸ்கரர் (வேதாந்தம்)

**பாஸ்கரர்** (கிபி 8-9 ஆம் நூற்றாண்டு) ஒரு இந்திய தத்துவஞானி மற்றும் வேதாந்த தத்துவத்தின் பேதாபேத பள்ளியின் நிறுவனர் ஆவார்..பாஸ்கரர் பிரம்ம சூத்திரங்களுக்கு விளக்கவுரைகளை எழுதினார், மேலும் ஆதி சங்கரரின் மாயா கோட்பாட்டை எதிர்த்துப் போராடினார்.
## வாழ்க்கை மற்றும் வரலாற்று சூழல்
பாஸ்கரர் ஒரு வேதாந்த தத்துவஞானி ஆவார், அவர் கிபி 8 ஆம் நூற்றாண்டில் வாழ்ந்தார், இது சங்கரரின் கோட்பாடுகள் குறித்த அவரது விமர்சனக் குறிப்புகளிலிருந்து ஊகிக்கப்படுகிறது. பின்னர் அவரது படைப்புகளை மேற்கோள் காட்டிய வாசஸ்பதி மிஸ்ராவுக்கு முன்னதாகவும் அவர் இருந்ததாக அறியப்படுகிறது. பாஸ்கரரின் பெரும்பாலான எழுத்துக்கள் தொலைந்து போயுள்ளன. அவரது பிரம்ம சூத்திர விளக்கவுரை மற்றும் அவரது பகவத் கீதை விளக்கவுரையின் சில பகுதிகள் மட்டுமே எஞ்சியுள்ளன. அவரது தத்துவக் கருத்துக்கள் இராமானுஜரின் விசிட்டாத்துவைதம், நிம்பர்க்கரின்  **துவைதாத்துவைதம்**, 
கௌடிய வைஷ்ணத்தின் நிறுவனர் சைதன்யரின்  **அச்சிந்தியா பேதாபேதம்**
மற்றும் காஷ்மீர சைவத்தின் மீது தாக்கம் செலுத்தியுள்ளது.

## கோட்பாடுகள்
இவரது பிரம்ம சூத்திரங்கள் பற்றிய விளக்கவுரையில் விளக்கப்பட்டுள்ள பாஸ்கரரின் தத்துவம், பேதாபேதவாதம் ("வரம்பு நிலைகளை அடிப்படையாகக் கொண்ட வேறுபாடு மற்றும் வேறுபாடு இல்லாமை") என்று அழைக்கப்படுகிறது, இது ஆதி சங்கரரின் விளக்கங்களுக்கு எதிராக பேதாபேதம் வாதம் உள்ளது. பாதுகாக்கிறது.  உலகம் மாயையானது என்ற அத்வைத கருத்தை நீக்கிய பாஸ்கரர் உலகம் மற்றும் தனிப்பட்ட சுயத்தின் (ஆன்மா) யதார்த்தத்தை உறுதிப்படுத்துகிறார். வரம்புக்குட்பட்ட நிலைமைகளால் ஏற்படும் உண்மையான மாற்றங்கள் மூலம் பன்மடங்காக மாறும், காரண வடிவம் (காரண-ரூபம்) மற்றும் விளைவு வடிவம் (கார்ய-ரூபம்) இரண்டையும் எடுத்து, காரண வடிவத்தில் ஒன்று மற்றும் விளைவு வடிவத்தில் பன்மடங்கு இருப்பது போன்ற உயர்ந்த யதார்த்தமாக அவர் பிரம்மத்தை கருதுகிறார். தங்கம் ஒரு பொருள் ஆனால் பல வகை நகைகளாகத் தோன்றலாம்.

பாஸ்கரர் துன்பம் உண்மையானது என்று வலியுறுத்துகிறார் மற்றும் சங்கரரின் மாயைவாதத்தை (மாயா-வாதத்தை) நிராகரிக்கிறார். மாயையை நிரூபிக்க முடியாதது மற்றும் பௌத்த சிந்தனைக்கு ஒத்ததாக இருக்கிறது என்று வாதிடுகிறார்.

பாஸ்கரர் சீவன் முக்தி (இந்த வாழ்க்கையிலேயே விடுதலை) என்ற கருத்தை நிராகரிக்கிறார், உடல் இறந்த பின்னரே விடுதலை அடையப்படுகிறது என்றும், ஞான-கர்ம-சமுச்சாய-வாதத்தை அதாவது அறிவு மற்றும் செயல் (கர்மா) கலந்த இரண்டையும் தேவை என்றும் வலியுறுத்துகிறார்.
## மேற்கோள்கள்

## ஆதாரங்கள்

* 
* 

## வெளி இணைப்புகள்
* The Bhāskara School of Philosophy, by Surendranath Dasgupta From: A History of Indian Philosophy Volume 3
* Andrew J. Nicholson, Internet Encyclopedia of Philosophy: Bhedabheda Vedanta

பகுப்பு:இந்து மெய்யியலாளர்கள்